Document ID: 31991D0051

31991D0051
L 029/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 18 декември 1990 година
за подписване на Международното споразумение относно ютата и продуктите от юта от 1989 година
(91/51/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 116 от него,
като взе предвид предложението на Комисията,
като има предвид, че Международното споразумение относно ютата и продуктите от юта от 1989 година е открито за подписване от 1 януари до 31 декември 1990 г.;
като има предвид, че всички държави-членки са изразили намерението си да подпишат споразумението;
като има предвид, че Общността и нейните държави-членки следва едновременно да пристъпят към подписване на споразумението,
РЕШИ:
Член 1
Не по-късно от 31 декември 1990 г. Общността и нейните държави-членки подписват едновременно Международното споразумение относно ютата и продуктите от юта от 1989 година в съответствие с член 37, параграф 1 от посоченото споразумение.
Член 2
Председателят на Съвета е упълномощен да определи лицето, което е оправомощено да подпише споразумението от името на Общността.
Текстът на споразумението е приложен към настоящото решение.
Съставено в Брюксел на 18 декември 1990 година.

Labels: 3
17
1
5